

ที่ มท ๐๘16.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 กรกฎาคม 2568

เรื่อง แนวทางการปฏิบัติงานขององค์กรปกครองส่วนท้องถิ่น และสถานศึกษาสังกัดองค์กรปกครองส่วนท้องถิ่น
 ในสถานการณ์ฉุกเฉินกรณีได้รับผลกระทบจากภัยพิบัติ

เรียน ผู้ว่าราชการจังหวัด ทุกจังหวัด

อ้างถึง 1. ระเบียบกระทรวงศึกษาธิการ ว่าด้วยปีการศึกษา การเปิดและปิดสถานศึกษา พ.ศ. 2549
 และที่แก้ไขเพิ่มเติม

 2. มาตรฐานการดำเนินงานศูนย์พัฒนาเด็กเล็กขององค์กรปกครองส่วนท้องถิ่น ประจำปีงบประมาณ
 พ.ศ. 2559

 ตามที่ เกิดสถานการณ์ภัยพิบัติน้ำท่วมในพื้นที่ภาคเหนือตอนบน ทำให้เกิดน้ำท่วมฉับพลัน น้ำป่าไหลหลาก อุทกภัย ดินโคลนถล่ม และกรณีเกิดเหตุการณ์ยิงปะทะตามแนวชายแดนระหว่างทหารไทย
และทหารกัมพูชา ในพื้นที่จังหวัดสุรินทร์ บุรีรัมย์ ศรีสะเกษ และอุบลราชธานีส่งผลกระทบ
ต่อประชาชนเป็นวงกว้างทั้งชีวิต ทรัพย์สิน และความปลอดภัยของประชาชน นักเรียน นักศึกษา ครูและบุคลากรทางการศึกษา รวมทั้งการจัดการเรียนการสอนของสถานศึกษาในสังกัดองค์กรปกครองส่วนท้องถิ่น นั้น

กรมส่งเสริมการปกครองท้องถิ่นพิจารณาแล้วเห็นว่า เพื่อให้การบริหารจัดการในสถานการณ์ฉุกเฉิน กรณีเกิดภัยพิบัติขององค์กรปกครองส่วนท้องถิ่น และสถานศึกษาในสังกัดองค์กรปกครองส่วนท้องถิ่น เป็นไปด้วยความเรียบร้อย จึงขอซักซ้อมแนวทางการปฏิบัติขององค์กรปกครองส่วนท้องถิ่น และสถานศึกษาสังกัดองค์กรปกครองส่วนท้องถิ่น ที่ได้รับผลกระทบจากภัยพิบัติหรือมีเหตุจำเป็นที่ไม่อาจเปิดเรียนได้ตามปกติ ดังนี้

 1. กรณีโรงเรียน ให้ผู้อำนวยการสถานศึกษา สั่งปิดโรงเรียนได้ไม่เกิน 7 วัน และผู้บริหารองค์กรปกครองส่วนท้องถิ่น สั่งปิดโรงเรียนได้ไม่เกิน 15 วัน ตามข้อ 8 ของระเบียบกระทรวงศึกษาธิการ
ว่าด้วยปีการศึกษา การเปิดและปิดสถานศึกษา พ.ศ. 2549 และที่แก้ไขเพิ่มเติม โดยอนุโลม

 2. กรณีศูนย์พัฒนาเด็กเล็ก ให้ผู้บริหารองค์กรปกครองส่วนท้องถิ่น ประกาศปิดศูนย์พัฒนาเด็กเล็ก
ได้ไม่เกิน 15 วันทำการ หรือไม่เกิน 30 วันทำการ แล้วแต่กรณี ตามข้อ 1.3.4 ของมาตรฐานการดำเนินงาน
ศูนย์พัฒนาเด็กเล็กขององค์กรปกครองส่วนท้องถิ่น ประจำปีงบประมาณ พ.ศ. 2559

 3. หากเหตุการณ์ที่เกิดขึ้นยังไม่เข้าสู่ภาวะปกติ หรือมีเหตุจำเป็นที่จะต้องสั่งปิดสถานศึกษาต่อไปอีก ให้เป็นดุลพินิจของผู้บริหารองค์กรปกครองส่วนท้องถิ่นต้นสังกัดของสถานศึกษา ทั้งนี้ เมื่อได้สั่งปิดสถานศึกษาไปแล้ว ต้องทำการสอนชดเชยให้ครบตามจำนวนวันที่สั่งปิด

/4. ขอให้ ...

- 2 -

 4. ขอให้จังหวัดแจ้งองค์กรปกครองส่วนท้องถิ่นถือปฏิบัติตามแนวทางการปฏิบัติงานขององค์กรปกครองส่วนท้องถิ่น และสถานศึกษาสังกัดองค์กรปกครองส่วนท้องถิ่น ในสถานการณ์ฉุกเฉินกรณีได้รับผลกระทบจากภัยพิบัติ และให้สำนักงานส่งเสริมการปกครองท้องถิ่นจังหวัดรายงานการปิดสถานศึกษา
สังกัดองค์กรปกครองส่วนท้องถิ่นให้กรมส่งเสริมการปกครองท้องถิ่นทราบ ภายในวันพฤหัสบดีที่
31 กรกฎาคม 2568

จึงเรียนมาเพื่อโปรดพิจารณา

ขอแสดงความนับถือ

 (นายวัลลภ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5312

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวกรรณิกา เทศารินทร์ โทร. 089-646-2982

ร.อสถ. ................................

ผอ.กศ. ................................

ผอ.กง.สศ. ...........................

หน.ฝ.กศ. ............................

จนท. ...................................

ร.อสถ. ................................

ผอ.กศ. ................................

ผอ.กง.สศ. …........................

หน.ฝ. ..................................

จนท. ...................................